कहा- एक्स वाइफ को हर महीने ₹10 लाख देता हूं, वह ब्लैकमेल कर रही
Nawazuddin Siddiqui Vs Aaliya Siddiqui Domestic Violence  एक्स वाइफ के आरोपों पर नवाजुद्दीन ने तोड़ी चुप्पी,  बोले- इतने दिनों से इसलिए शांत था, क्योंकि ये सारा तमाशें मेरे बच्चे जरूर पढ़ते
एक्टर नवाजुद्दीन सिद्दीकी ने अपनी एक्स वाइफ आलिया के आरोपों पर पहली बार चुप्पी तोड़ी है। नवाज ने अपने इंस्टाग्राम हैंडल पर लिखा, 'अपनी चुप्पी की वजह से मैं हर जगह गलत साबित हुआ। मैं इतने दिनों से इसलिए शांत था, क्योंकि ये सारा तमाशा कहीं ना कहीं मेरे बच्चे जरूर पढ़ते।'
नवाज ने लिखा, 'क्या किसी को पता है कि मेरे बच्चे बीते 45 दिनों से इंडिया में बंधक हैं और स्कूल नहीं जा रहे हैं। स्कूल की तरफ से मुझे रोज लैटर आ रहा है कि वो लोग लंबे समय से स्कूल में गैरहाजिर हैं।'
नीचे देखिए नवाज की लंबी पोस्ट, जिसमें उन्होंने पूर्व पत्नी आलिया से रिश्ता, बच्चों और खुद पर लगे तमाम आरोपों का ब्योरा दिया है....
पहला हिस्सा: चुप्पी की वजह से लोगों ने गलत समझा
अपनी पोस्ट में नवाज ने लिखा, 'मैं और आलिया पिछले कई सालों से साथ में नहीं रहते हैं। हमारा तलाक हो गया था, 'लेकिन हम केवल बच्चों के लिए जुड़े हुए थे। एक तरफा पक्ष और वीडियोज के जरिए सोशल मीडिया प्लेटफार्म, प्रेस और कुछ लोगों के समूह ने मेरे चरित्र हनन को बहुत एंजॉय किया।'
दूसरा हिस्सा: एक्स वाइफ को हर महीने 10 लाख भेजते हैं
नवाज ने कहा, 'बच्चों की अच्छी परवरिश के लिए पिछले 2 सालों में मैं उसे 10 लाख रुपए हर महीना देता था। जब वो मेरे बच्चों के साथ दुबई गई थी तो मैं स्कूल फीस, मेडिकल और ट्रेवल खर्चे के अलावा 5-7 लाख रुपए हर महीना उसे भेजता था।'
नवाज ने आगे कहा, 'मैंने उसकी 3 फिल्मों को फाइनेंस किया था, जिसकी कीमत करोड़ों थी। मैंने ऐसा इसलिए किया था, क्योंकि वो मेरे बच्चों की मां है। बच्चों के लिए लग्जरी गाड़ी भी दी गई, लेकिन आलिया ने उसे बेच दिया और उससे मिले सारे पैसे खुद पर खर्च कर लिए।'
आलिया को सिर्फ ज्यादा पैसा चाहिए था, जिस वजह से उसने मुझ पर और मेरी मां पर आरोप लगाए और केस भी फाइल किया। इसने पहले भी ऐसा किया था और पैसे मिलने पर केस वापस ले लिया था।'
तीसरा हिस्सा: आलिया ब्लैकमेल करने की कोशिश कर रही
नवाज ने आगे कहा, ‘मेरे बच्चे जब भी वेकेशन पर इंडिया आते हैं, वो हमेशा अपनी दादी के साथ रुकते हैं। उन्हें भला कोई कैसे घर से बाहर निकाल सकता है। मैं उस दौरान खुद ही अपने घर में नहीं था। अगर ऐसा ही था तो आलिया ने घर से बाहर निकालते समय का वीडियो क्यों नहीं बनाया। वो हर बार रैंडम वीडियोज क्यों सामने ला रही हैं।
उसने अपने ड्रामे में बच्चों को भी खींच लिया है। ये सब करके वो मुझे ब्लैकमेल करने की कोशिश कर रही है। वो लोगों के बीच मेरी छवि खराब करना चाहती है।
आखिर में लिखा- आइ लव शोरा एंड यानी
नवाज ने नोट के आखिर में लिखा, ‘कोई पेरेंट नहीं चाहेगा कि उसके बच्चे अपनी पढ़ाई मिस करें या किसी भी चीज का उनकी एजुकेशन पर असर पड़े। वो हमेशा अपने बच्चों को दुनिया की सबसे बेस्ट चीजें देने की कोशिश करते हैं।
मैं आज जो भी कमा रहा हूं, वो सब मेरे दोनों बच्चों का है और इस बात को कोई नहीं बदल सकता है। मैं शोरा और यानी से बहुत प्यार करता हूं और मैं उनकी सुरक्षा के लिए भविष्य में किसी भी हद तक जा सकता हूं।'
एक्स वाइफ ने मारपीट का आरोप लगाया था
नवाजुद्दीन सिद्दीकी और आलिया की लड़ाई उस समय शुरू हुई थी, जब आलिया ने नवाज की मां पर मारपीट का आरोप लगाया था। आलिया का कहना था कि नवाज के परिवार वाले उनका शोषण कर रहे हैं और उन्हें अपनी प्रॉपर्टी से बेदखल कर रहे हैं।
आलिया ने हाल ही में एक वीडियो शेयर किया था जिसमें वो नवाज पर भड़ास निकाल रही हैं। उनका ये भी कहना था कि नवाज से तलाक के बाद भी हम दोनों रिलेशनशिप में रहे थे और दूसरे बच्चे का जन्म भी तलाक के बाद ही हुआ था, लेकिन नवाज ने कभी उनकी इज्जत नहीं की। वहीं नवाज की मां ने आलिया पर आरोप लगाते हुए कहा है कि दूसरा बच्चा नवाज का न होकर किसी और का है।
नवाज के खिलाफ आलिया ने रेप का केस कराया
नवाजुद्दीन सिद्दीकी पर उनकी एक्स वाइफ आलिया ने रेप का केस दर्ज कराया है। आलिया ने सोशल मीडिया पर लिखा था, 'नवाज की बेरहम मां मेरे मासूम बच्चे को नाजायज बोलती है और ये घटिया आदमी चुप रहता है, वर्सोवा पुलिस स्टेशन में कल ही इसके खिलाफ रेप की शिकायत (प्रूफ के साथ) दर्ज कराई है। कुछ भी हो जाए, लेकिन इन बेरहम हाथों में अपने मासूम बच्चों को नहीं जाने दूंगी।'
आलिया बोलीं- नवाज की डार्क साइड भी देखें
आलिया ने नवाजुद्दीन को अहंकारी बताया है। उन्होंने आगे कहा, 'मुझे लगता है कि ये आदमी पावर और फेम के चक्कर में बौखला गया है। बच्चे आज भी मुझसे चिपक कर सोते हैं, इसने तो उन्हें कभी गले भी नहीं लगाया होगा। मुझे कोर्ट पर पूरा भरोसा है इसलिए यकीन है कि फैसला मेरे हक में आएगा। आप सभी से निवेदन है कि इस आदमी की डार्क साइड भी देखो।'
नवाज से जुड़ी ये खबरें भी पढ़ें...
आलिया सिद्दीकी ने छिपकर बनाया नवाजुद्दीन का वीडियो:लगाए गंभीर आरोप, बोलीं- अफसोस है मैंने ऐसे आदमी को 18 साल दिए
नवाजुद्दीन सिद्दीकी और उनकी पत्नी आलिया सिद्दीकी के बीच शुरू हुआ विवाद बढ़ता जा रहा है। इस बीच आलिया ने 10 फरवरी को इंस्टाग्राम पर नवाज का एक वीडियो शेयर किया है। जिसमें वो घर के अंदर नजर आ रही हैं, वहीं नवाज घर के बाहर उनसे बात कर रहे हैं। वीडियो में आलिया नवाज से भड़ास निकालती हुई नजर आ रही हैं। पढ़ें पूरी खबर... 
'नवाज ने पैसे देकर हाउस हेल्प के बयान को बदला':सगे भाई ने नवाजुद्दीन सिद्दीकी पर लगाया आरोप, कहा- कितनो को खरीदोगे?
नवाजुद्दीन सिद्दीकी के सितारें आजकल गर्दिश में हैं। एक्स वाइफ आलिया के बाद अब भाई शमास नवाब सिद्दीकी ने भी उन पर जमकर निशाना साधा है। दरअसल नवाज की हाउस हेल्प सपना रॉबिन मसीह, उन पर लगाए आरोपों से मुकर गई है।
इसी पर नवाज के भाई शमास नवाब ने कटाक्ष करते हुए कहा है कि ये पूरा मामला स्क्रिप्टेड है। उनका कहना है कि नवाज ने पैसे के दम पर सपना के बयान को बदल दिया है। पढ़ें पूरी खबर...